|  |  |
| --- | --- |
| Trosolwg | Mae’r uned hon yn ymwneud â thawelu sefyllfa a allai fod yn beryglus, drwy leihau cymaint â phosibl ar y gweithredoedd neu’r geiriau a allai sbarduno ymddygiad treisgar a thrwy ddangos parch at bobl, eu heiddo a’u hawliau. Mae’n ymwneud ag ymateb i sefyllfa trwy geisio’i thawelu a, phan fo’n briodol, gadael sefyllfa fygythiol yn ddiogel. Hefyd, mae’n ymwneud ag adolygu’r digwyddiad at ddibenion cofnodi a monitro. Yn yr uned hon, ystyr ‘trais’ yw digwyddiadau lle caiff pobl eu cam-drin, eu bygwth neu yr ymosodir arnynt mewn amgylchiadau sy’n gysylltiedig â’u gwaith, gan gynnwys her eglur neu ymhlyg i’w diogelwch, eu lles neu eu hiechyd.  Mae hyn yn cynnwys: cam-drin neu fygwth ar lafar, ymddygiad bygythiol, unrhyw ymosodiad (gan gynnwys unrhyw ofn trais anghyfreithlon), ac aflonyddu difrifol neu gyson, am unrhyw reswm, ac mae’n ymestyn o’r hyn a allai ymddangos yn ddigwyddiad dibwys i ymosodiad difrifol a llofruddiaeth, a bygythiadau yn erbyn y gweithiwr a/neu ei deulu.  **Ceir dwy elfen:**  1 Helpu i dawelu sefyllfa a allai fod yn dreisgar  2 Adolygu’r digwyddiad at ddibenion cofnodi a monitro  Mae’r uned hon ar gyfer pobl sy’n canfod eu bod mewn sefyllfa yn y gwaith lle y mae angen iddynt amddiffyn eu hunain rhag risg o drais. Mae’n debygol o fod yn berthnasol i lawer o bobl sy’n gweithio yn y sector cyfiawnder. |

|  |  |
| --- | --- |
| **Meini prawf perfformiad**  Mae'n rhaid i chi allu:  Mae'n rhaid i chi allu: | **Helpu i dawelu sefyllfa a allai fod yn dreisgar**   1. cynnal agwedd dawel, gysurol a phroffesiynol tuag at y rhai hynny sy’n ymddwyn yn annerbyniol 2. cynnal pellter diogel i osgoi cyswllt corfforol os oes modd 3. cyfathrebu â’r rhai hynny sy’n ymddwyn yn annerbyniol mewn ffordd sydd: 4. yn dangos parch atynt hwy, eu heiddo a’u hawliau 5. yn rhydd rhag gwahaniaethu ac ymddygiad gormesol 6. adolygu’r sefyllfa’n barhaus a gweithredu’n briodol i sicrhau diogelwch uniongyrchol 7. chi eich hun 8. pobl eraill yn y cyffiniau 9. yr unigolyn 10. cymryd camau adeiladol i dawelu’r sefyllfa 11. na fyddant yn gwaethygu’r sefyllfa 12. sy’n cyd-fynd â pholisi a gweithdrefnau’ch sefydliad a’ch cyfrifoldebau cyfreithiol 13. gofyn am gymorth yn ddi-oed pan na allwch dawelu’r sefyllfa a phan fo’n briodol ac yn bosibl i chi wneud hynny 14. chwilio am gyfleoedd i ddod â’r cyswllt â’r unigolyn i ben a gadael y sefyllfa os yw’n ymddangos bod y risg o drais yn cynyddu 15. esbonio’n glir i’r bobl sy’n gysylltiedig, os yw’n briodol, 16. yr hyn y byddwch chi’n ei wneud 17. yr hyn y dylent hwy ei wneud 18. y canlyniadau tebygol os bydd y sefyllfa’n parhau 19. gadael ardal y digwyddiad os yw’r bygythiad i’ch diogelwch eich hun a diogelwch pobl eraill yn rhy fawr, gan sicrhau cyn lleied o risg â phosibl o anaf i chi’ch hun ac i bobl eraill wrth i chi adael   **Adolygu’r digwyddiad at ddibenion cofnodi a monitro**   1. adolygu’r gyfres o ddigwyddiadau a oedd yn arwain at y digwyddiad 2. trafod gyda’r bobl berthnasol a oedd gweithdrefnau’r sefydliad wedi helpu neu rwystro’r digwyddiad 3. cwblhau cofnodion yn unol â gofynion sefydliadol ynghylch 4. eich gweithredoedd ar adeg y digwyddiad 5. amgylchiadau a difrifoldeb y digwyddiad 6. y camau a gymerwyd i amddiffyn eich hun a phobl eraill 7. y camau a gymerwyd i geisio tawelu’r digwyddiad 8. darllen drwy asesiad risg y sefydliad a’ch asesiad risg eich hun sy’n berthnasol i’ch gweithgareddau ac asesu pa mor ddigonol yw’r asesiadau hyn ar gyfer ymdrin â digwyddiadau tebyg 9. gwneud argymhellion i’r bobl berthnasol i leihau’r risg o ddigwyddiadau pellach tebyg a fydd yn gwneud i chi a phobl eraill deimlo’n fwy diogel, a nodi meysydd lle y byddech yn elwa ar gael hyfforddiant 10. cyfrannu at arfer da drwy rannu gwybodaeth nad yw’n gyfrinachol â phobl eraill sydd mewn swyddi tebyg a allai helpu i leihau nifer yr achosion o drais 11. manteisio ar gymorth a chyngor sydd ar gael i helpu i leddfu unrhyw broblemau iechyd sy’n gysylltiedig â digwyddiadau |

|  |  |
| --- | --- |
| Gwybodaeth a dealltwriaeth  Mae angen i chi wybod a deall:  Mae angen i chi wybod a deall: | **Helpu i dawelu sefyllfa a allai fod yn dreisgar**   1. eich dyletswyddau cyfreithiol i sicrhau eich iechyd, eich diogelwch a’ch lles yn y gweithle fel y mae deddfwriaeth berthnasol sy’n ymwneud ag iechyd a diogelwch yn y gwaith yn eu hesbonio 2. rôl, cyfrifoldebau a chyfyngiadau eich swydd 3. eich galluoedd a’ch cyfyngiadau eich hun o ran amddiffyn eich hun mewn sefyllfaoedd a allai fod yn dreisgar 4. pryd y mae’n briodol ac yn bosibl cynnal pellter diogel ac osgoi cyswllt corfforol 5. pwysigrwydd dangos parch at bobl, eu heiddo a’u hawliau a sut i wneud hynny 6. sut i osgoi ymddygiad neu iaith a allai awgrymu eich bod yn gwahaniaethu neu’n gormesu 7. sut i ddehongli iaith syml y corff a phwysigrwydd cydnabod gofod personol pobl eraill 8. pwysigrwydd bod yn effro i sbardunau ymddygiad treisgar 9. pwysigrwydd cynllunio sut y byddwch yn gadael sefyllfa os oes risg corfforol, gan gynnwys nodi lle mae’r mannau gadael agosaf 10. y prif arwyddion y gallai sefyllfa ddwysáu’n ymddygiad treisgar, a sut i adnabod y rhain 11. y pwynt pan ddylech adael safle’r digwyddiad a cheisio cymorth, a thechnegau diogel ar gyfer gadael y sefyllfa 12. y mathau o ymddygiad adeiladol y gallwch eu defnyddio i dawelu sefyllfaoedd 13. gweithdrefnau eich sefydliad ar gyfer ymdrin ag ymddygiad treisgar   **Adolygu’r digwyddiad at ddibenion cofnodi a monitro**   1. gweithdrefnau eich sefydliad ar gyfer ymdrin ag ymddygiad treisgar 2. eich dyletswyddau cyfreithiol i sicrhau eich iechyd, eich diogelwch a’ch lles yn y gweithle fel y mae deddfwriaeth berthnasol sy’n ymwneud ag iechyd a diogelwch yn y gwaith yn eu hesbonio 3. gweithdrefnau eich sefydliad ar gyfer ymdrin ag ymddygiad treisgar 4. pwysigrwydd cael cyfle i siarad â rhywun am y digwyddiad wedi iddo ddigwydd 5. yr adroddiadau y mae’n rhaid eu gwneud a’r cofnodion y mae’n rhaid eu cadw am achos posibl neu wirioneddol o drais |

**Gwybodaeth Ychwanegol**

|  |  |
| --- | --- |
| Geirfa | Ym maen prawf perfformiad 1, gallai adolygu gynnwys myfyrio ar statws iechyd meddwl yr unigolyn a’r cydgysylltiad rhwng rhai anghenion iechyd meddwl a thrais.  Ym maen prawf perfformiad 2, bydd y person perthnasol yn unigolyn sydd wedi’i enwi yng ngweithdrefnau’r sefydliad â chyfrifoldeb am ymdrin ag adroddiadau ac achosion o drais yn y gwaith.  Ym maen prawf perfformiad 3, mae cyfathrebu’n cynnwys cyfathrebu di-eiriau yn ogystal â chyfathrebu ar lafar.  Ym maen prawf perfformiad 4, bydd gweithredu’n briodol yn cynnwys defnyddio ymyriadau corfforol os yw hyn yn cyd-fynd ag amgylchedd a diwylliant y sefydliad, ac mae’n gysylltiedig â’r gweithwyr hynny sy’n cyflawni rolau lle mae cyswllt “â llaw” yn debygol ac yn ddilys. Yn gyffredinol, mae’r ymyriadau hyn naill ai’n “dechnegau datgysylltu” (wrth amddiffyn eich hun neu rywun arall) neu’n “dechnegau atal” (wrth atal symudiadau unigolyn yn gorfforol).  Yn natganiad gwybodaeth 8, mae sbardunau trais yn ffactorau a allai achosi trais. Gellir eu categoreiddio’n bedwar gwahanol fath:   1. ffactorau personol dros dro – er enghraifft, pan fydd yr unigolyn yn anghysurus oherwydd diffyg bwyd, gwres, golau, neu’n ymddwyn yn heriol o dan ddylanwad diod neu gyffuriau, neu 2. ffactorau personol parhaus fel anhawster neu anabledd sy’n atal yr unigolyn rhag cyfathrebu, symud neu ymddwyn yn arferol, neu 3. ffactorau amgylcheddol dros dro fel ystafell boeth, swnllyd a llawn, dynameg gwaith wael o ran trefn dodrefn ac ati, neu 4. ffactorau amgylcheddol parhaus fel bod gormod yn cael ei ddisgwyl gan yr unigolyn neu fod ansawdd y gwasanaeth yn methu’n gyson â bodloni safonau gofynnol y defnyddiwr |
| Cysylltiadau â NOS eraill | Bydd yr uned hon yn berthnasol i’r gwaith a ddisgrifir mewn llawer o’r unedau eraill, oherwydd bydd rheoli’r risg o drais yn y gwaith yn allu pwysig i lawer o weithwyr yn y sector cyfiawnder. |

|  |  |
| --- | --- |
| **Datblygwyd gan** | Sgiliau er Cyfiawnder |
| **Rhif fersiwn** | 1 |
| Dyddiad y'i cymeradwywyd | Mehefin 2006 |
| Dyddiad adolygu dangosol | Mehefin 2008 |
| Dilysrwydd | Cyfredol |
| Statws | Wedi’i fewnforio |
| Sefydliad gwreiddiol | ENTO |
| URN gwreiddiol | W7 |
| Galwedigaethau perthnasol | Galwedigaethau ar draws y sector Cyfiawnder |
| Cyfres | Safonau Cyffredin ar draws y Sector Cyfiawnder |
| Geiriau allweddol | Lleihau risg cymaint â phosibl, adolygu, cofnodi achosion o gam-drin neu fygwth ar lafar |